**Melding om fisket uke 28/2025**

Rapporten skrevet mandag 21.07.2025 av Ann-Rita Thoresen, Brynjar Torsteinsson og Willy Godtliebsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 29 i 2025, dvs. 14. - 20. juli 2025.

Feriepreg over fiske og omsetning, med reduksjon både for fersk og fryst råstoff. For kystflåten er det i Finnmark det meste skjer, litt økt omsetning av fersk torsk og hyse, der snurrevad står for det meste av leveransene. Seifisket ble redusert fra uka før, spesielt i notfisket der det er mye leting etter fisk over minstemål. Også kongekrabbe og ferskrekefisket ble noe redusert. Omsetninga av fryst råstoff gikk også ned, med reke som viktigste art. Vel 3.000 tonn fryst reke levert sist uke av 8 båter til nøytrale fryselager.

Råfisklagets omsetning i uke 29 er på 151 millioner kroner (foreløpig tall), ned fra 271 millioner kroner uka før. I tallet for uke 29 inngår 2 millioner kroner etter utenlandske leveranser. Omsetningen for norske båter stod dermed for 149 millioner kroner, fordelt med 87 millioner kroner på fersk og 62 millioner kroner på fryst råstoff.

Omsetningen i uke 29 i fjor var 155 millioner kroner, herav 29 millioner kroner etter landing fra utenlandske fartøy. For norske båter var omsetningen 127 millioner kroner, fordelt med 68 på fersk og 59 på fryst råstoff.

Råfisklagets omsetning hittil i år, per 20. juli 2025, er 14,1 milliarder kroner. Det er fordelt med 11.768 millioner kroner for norske båter, og 2.333 millioner kroner for utenlandske. Tilsvarende for fjoråret var 11.197 millioner kroner totalt, hvorav 9.231 var etter landinger fra norske båter og 1.966 for utenlandske båter.

## Omsetning uke 29, 2025

Råfisklagets omsetning for norske båter i uke 29 i år fremgår av tabell 1, med fordeling på fersk/fryst/tørket råstoff, og pr fiskeslag.

Tabell 1. Omsetning for norske båter i uke 29/2025, fordelt pr fersk/fryst/tørket og pr fiskeslag



### Frystomsetning

Foreløpige tall for omsetningen av fryst råstoff fra norske båter i uke 29 viser 62 millioner kroner, ned fra 103 millioner kroner uka før . Størst verdi i uke 29 kom fra reke, torsk, hyse og sei med henholdsvis 22, 11, 8 og 8 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 29, til nøytrale fryselager, har vi følgende hovedtall: Totalt 4.530 tonn, opp fra 2.940 tonn i uke 28. Dette er kvanta som så langt bare delvis er omsatt. Av de 4.530 tonnene var 3.050 tonn reke, 480 tonn torsk, 310 tonn hyse og 140 tonn snabeluer. Rekekvantumet var levert av 8 båter. Av fiskekvantumet på totalt 1.480 tonn var 1.100 tonn levert av 3 trålere der 390 tonn sei, 380 tonn torsk og 140 tonn snabeluer stod for det meste. Videre var 390 tonn fisk levert av 2 snurrevadbåter, med i hovedsak 280 tonn hyse og 100 tonn torsk.

### Ferskomsetning

Omsetningen av ferskt råstoff i uke 29 utgjorde 87 millioner kroner, ned fra 133 millioner kroner uka før. Det meste av dette var det torsk, sei og kongekrabbe som stod for ei ukeomsetning på henholdsvis 28, 19 og 17 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 29, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 29, 2025, eksklusiv restråstoff.



Omsetningen av fersk torsk utgjorde 640 tonn til verdi 28 millioner kroner, opp fra 600 tonn/27 millioner kroner uken før. Av totalkvantumet stod snurrevad for 450 tonn etterfulgt av line/autoline med 80 tonn, garn med 70 tonn og juksa med 20 tonn. Av snurrevadkvantumet var 250 tonn levert til kjøpere i Vest-Finnmark og 180 tonn i Øst-Finnmark. 90 % av linekvantumet var levert i Øst-Finnmark, mens det var større spredning på garnkvantumet.

Kvanta fordelt per leveringssone fremgår av tabell 2. 93 % av kvantumet var levert i Finnmark.

**Fersk sei**

Omsetningen av fersk sei utgjorde 1.460 tonn til verdi 19 millioner kroner, ned fra 2.780 tonn og 36 millioner kroner i uke 28. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark med 1.180 tonn, fulgt av Øst-Finnmark med 150 tonn og Lofoten med 70 tonn. Av totalen på 1.460 tonn var 990 tonn tatt på not, 250 tonn på snurrevad, 130 tonn på garn og 80 tonn på juksa. Det var 7 båter som leverte notsei, hele kvantumet til 4 kjøpere i Vest-Finnmark. Også når det gjelder snurrevad og garn var det Vest-Finnmark som var største leveringssone, fulgt av Øst-Finnmark.

Tabell 4: Omsetning av fersk sei, A og ekstra kvalitet fra norske båter i uke 29, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.



**Fersk hyse**

Kvantumet fersklevert hyse i uke 29 var 500 tonn til verdi 8 millioner kroner. Det var opp fra 380 tonn/6 millioner kroner uken før. Tabell 5 viser sonevis fordeling av kvanta, også når det gjelder hysa er det Finnmark som topper med totalt 430 tonn, fordelt med 220 tonn i Øst- og 210 tonn i Vest-Finnmark. 470 tonn av totalen var tatt på snurrevad, 30 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 29, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



**Kongekrabbe**

I uke 29 ble det totalt levert og omsatt 56 tonn kongekrabbe til verdi 16,9 millioner kroner. En nedgang fra 61 tonn/20,4 millioner kroner uken før. Av totalen i uke 29 var 36 tonn tatt i det regulerte området til en verdi på 13,9 millioner kroner, levert av 108 båter, mens 20 tonn til en verdi på 3,0 millioner kroner var tatt i frifisket der 76 båter deltok med leveranser. Totalt for alle fangstfelt samlet er det fanget mest i området rundt Magerøya med 16 tonn, deretter Tana med 11 tonn, 7 tonn i området mellom Berlevåg og Båtfjord og samme kvantum på Porsangerfjorden og Varanger. 3 tonn mellom Båtsfjord og Vardø, og det samme på Laksefjorden.

**Reker**
Det ble levert 41 tonn ferske reker i uke 29 til en samlet verdi på 4 millioner kroner, en liten nedgang fra 50 tonn/5,4 millioner kroner forrige uke. Størst kvantum ble fisket i Varangerfjorden med 26 tonn, 6 tonn i Lyngenfjorden og 4 tonn i Kvænangen. Kvanta under 2 tonn i resterende fangstfelt.

**Øst-Finnmark**
Fra omsetninga fraperioden i uke 29 i 2025 har vi følgende oversikt:



**Vest-Finnmark**
Fra omsetninga fra perioden i uke 29 i 2025 har vi følgende oversikt:



**Troms**
Fra omsetninga fraperioden i uke 29 i 2025 har vi følgende oversikt:



**Vesterålen**
Fra omsetninga fraperioden i uke 29 i 2025 har vi følgende oversikt:



 **Lofoten/Salten**
Fra omsetninga fraperioden i uke 29 i 2025 har vi følgende oversikt:



**Helgeland-Nordmøre**
Fra omsetninga fraperioden i uke 29 i 2025 har vi følgende oversikt:

